Sionnach mara

Is éard is sionnach mara ann ná liamhán mór an-oirirc a mhaireann gar do dhromchla na farraige, forleathan i bhfarraigí trópaiceacha is measartha. Aithnítear go héasca é as an maothán an-fhada uachtarach ar a eireaball, a fhéadfaidh a bheith leath chomh fada arís lena cholainn. Baineann sé feidhm as an maothán seo chun báirí iasc a locadh trí dhromchla an uisce a ghreadadh. A cholainn suas le 6 m ar fhad.

Cuimsíonn na sionnaigh mhara fine tacsanomaíochta darb ainm Alopiidae, ina bhfuil géineas amháin (Alopias), agus trí speiceas bheo:

 Alopias pelagicus H. Nakamura, 1935 (sionnach mara peiligeach)
 Alopias superciliosus R. T. Lowe, 1841 (sionnach mara mórshúileach)
 Alopias vulpinus Bonnaterre, 1788 (ar a dtugtar sionnach mara freisin)

Tagann ainm na fine agus ainm an ghéinis ón fhocal Gréigise ἀλώπηξ a chiallaíonn “sionnach”.

 Tagairtí 

Catagóir:Siorcanna